
                                                                                                           Anexa
                                                                                                 la H.C.L. Blejoi nr. ____/___________



REGULAMENT
DE ORGANIZARE ȘI FUNCTIONARE
A CLADIRII PENTRU CEREMONII FUNERARE (CAPELEI) BLEJOI


CAP. I- Dispozitii generale
Art. 1. Cladirea pentru ceremonii funerare Blejoi, denumita generic ,,capela” in prezentul regulament, este proprietatea UAT Comuna Blejoi. 
Art. 2. Capela poate fi folosită în condiţiile prezentului regulament de toate cultele creștine legal recunoscute în România conform Legii nr. 489/2006, republicată. 
Art. 3. Condițiile de administrare si funcţionarc a capelei sunt stabilite prin prezentul Regulament. 

CAP. II - Funcţionarea capelei
Art. 4. Utilizarea capelei se face urmare a solicitării de către familile decedaţilor şi a prezentului regulament
Art. 5. Aparținătorii decedatului vor solicita, în scris, administratorului cimitirului utilizarea capelei, urmând a primi o cheie pentru accesul în incinta capelei mortuare si vor fi instiintati cu privire la obligaţiile ce le revin pe perioada folosirii capelei.
Art. 6. Utilizarea capelei se face contra cost, cu respectarea prevederilor prezentului regulament. 
Art. 7. Taxa pentru utilizarea capelei este de 50 lei/zi/decedat, taxa ce se va actualiza anual prin hotararea de aprobare a impozitelor si taxelor locale. 
Art. 8. Nu se admite mobilier suplimentar. 
Art. 9. (1) Pentru utilizarea capelei, apartinatorii decedatului vor semna un proces-verbal de predare - primire în care li se vor aduce la cunoștință și își vor asuma respectarea prevederilor prezentului regulament si a regulilor de prevenire a incendiilor aplicabile în timpul priveghiului după care li se va pune la dispoziție capela de către administratorul acesteia;
 	2) La terminarea serviciului funerar, administratorul preia cheia capelei după ce verifică starea acesteia; 
Art. 10. Programul de priveghere rămâne este zilnic intre orele 8.00-22.00, cheia rămânând în grija familiei.
Art. 11. Depunerea decedaţilor la capela se poate face pentru cel mult 72 ore.
Art. 12. Depunerea în capela a decedatilor se poate face în orice zi, cu anunţare prealabilă cu cel puţin două ore înainte. 
Art. 13. Capela stă deschisă numai în prezenţa unei persoane din familia decedatului.
Art. 14. Persoanele decedate pot fi depuse în capela cu sicriul închis sau deschis numai pe baza certificatului de îmbălsămare/tanatopraxie. 
Art. 15. Persoanele decedate din cauza unor boli contagioase vor putea fi depuse în capela numai cu avizul direcţiei de sănătate publică judeţene, respectiv a municipiului București, eliberat conform metodologiei de încadrare a riscului infecţios; 
Art. 16. Persoanele decedate din cauza unor boli contagioase, care nu deţin avizele legale necesare, nu pot fi depuşi la capelă. 
Art. 17. (1) Depunerea în capela a decedaţilor se va face însoţită obligatoriu de următoarele acte: 
⁃ certificat de deces; 
- certificat de îmbălsămare/ tanatopraxie;
(2) Copiile actelor prevazute la alin. (1) vor ramane la administratorul capelei, care va tine evidenta utilizarii acesteia.

CAP. II- Obligaţile administratorului
Art. 18. Administratorul are în grijă inventarul capelei răspunzând pentru acesta. 
Art. 19. Administratorul va urmări ca stingătoarele să fie încărcate și în termenul de valabilitate. 
Art. 20. Administratorului îi este interzis să instituie taxe suplimentare de folosire a capelei; 
Art. 21. Administratorul are obligaţia achitării taxele către furnizorii de utilităţi; 
Art. 22. Administratorul trebuie să întreţină imobilul în condiţii bune, fără a percepe alte taxe către cetăţeni legate de utilităţi. 

CAP. III - Obligaţiile familiei (aparţinătorilor) în capela mortuară
Art. 23. Decedaţii depuși în capelă vor fi , în mod obligatoriu, îmbălsămaţi înainte de depunerea în capela mortuară.
Art. 24. Se interzice cu desăvârşire:
a) depunerea la capelă a decedaţilor fără acordul administratorului; 
b) depunerea la capelă a decedaţilor care, din diferite motive, emană miros de putrefacţie; 
c) depunerea la capelă a cadavrelor decedaţilor prin morvă, holeră, pestă, variolă, TBC sau alte boli contagioase; 
d) fumatul in incinta capelei mortuare; 
e) abandonarea pe mese, în capela, sau în afara acesteia  a  resturilor rezultate din servirea invitaţilor la priveghi sau a altor deșeuri; 
f) așezarea capacelor sicrielor și crucilor la intâmplare, pe pereţii din incinta capelei mortuare; fiecare capac și cruce vor fi așezate în locul special amenajat din incinta capelei; 
g) comportamenul violent, fizic sau verbal, care să contravină bunelor moravuri în incinta capelei, precum și practicarea jocurilor de noroc sau folosirea instrumentelor muzicale;
h) degradarea sau distrugerea voită a capelei mortuare sau a obiectelor din interiorul acesteia; 
i) așezarea sicriului în alt loc decât catafalcul special amenajat în acest scop; 
j) aşezarea candelelor sau a lumânărilor în alte locuri decât cele special in acest scop;
k) accesul în capela a persoanelor aflate în stare de ebrietate; 
l) afişarea, atât în interiorul cât și în afara capelei mortuare, a unor inscripţii sau simboluri, altele decât cele existente; 
m) mutarea sicriului de pe un catafalc pe altul fără acordul administratorului capelei; 
n) modificarea amplasamentului obiectelor din interiorul capelei, precum și aducerea altor obiecte decât cele existente; 
Art. 25. La finalul ceremoniei funerare, familia decedatului va efectua curațenia în incinta si în jurul capelei, apoi va proceda la predarea acesteia către administrator.
 
CAP. V- Reguli de conduită în timpul manifestărilor ce au loc în incinta capelei 
Art. 26. In timpul privegherii sunt interzise jocurile de noroc, tranzactile comerciale si fumatul. 
Art. 27. Tinuta în timpul privegherii va fi una decentă, se vor evita hainele care au culori stridente 
Art. 28. Ascultarea muzicii (numai muzica religioasă) trebuie făcută la intensitate redusă.
Art. 29. (1) Se admite consumarea unor gustări reci, dulciuri și produse de patiserie din mână şi farfurii de unică folosinţă, care nu presupun folosirea tacâmurilor. 
(2) Se admite consumarea de alcool cu moderaţie, in pahare de unică folosință. 
Art. 30. Pe tot parcursul privegherii se va discuta pe un ton scăzut, se vor evita discuțiile in contradictoriu și certurile. Persoanele în stare de ebrietate vor fi scoase din incinta capelei. 
Art. 31. (1) Lumânările și candelele vor fi aprinse la căpătâiul defunctului doar în timpul slujbelor religioase de înmormântare sau de citire a stâlpilor. 
(2) În restul timpului, lumânările vor fi aprinse și arse doar în locurile special amenajate, la lumânărar unde vor fi așezate lumânările de ceară separat de candele și vor fi supravegheate.
Art. 32. In cazul în care sunt prezenţi copii în capelă, acestia vor fi supravegheaţi permanent de către însoțitori. 
Art. 33. Pe timpul serviciului religios, telefoanele mobile se închid sau se pun pe modul silenţios. 
Art. 34. Decedaţii a căror fizionomie s-a schimbat ca urmare a decesului sau care au un aspect care pot afecta emoţional asistenţa se păstrează în sicrie închise. 
Art. 35. Decedaţii din cauza unor boli contagioase se depun obligatoriu în sicrie închise. 
[bookmark: _GoBack]Art. 38. Decedaţii din cauza unor infecţii virale netratabile se depun obligatoriu în sicrie sigilate.

CAP. VI - Sanctiuni
Art.36. Nerespectarea prevederilor prezentului regulament se sancţionează cu amendă cuprinsă între 100 lei și 1000 lei;
Art. 37. Nerespectarea prevederilor art. 24 lit. a)-c) atrage după sine scoaterea imediată a decedatului din capelă  și răspunderea familiei în faţa organelor abilitate (Poliţie, Direcţia de Sănătate Publică etc.) 
Art. 38. Nerespectarea prevederilor art. 24 lit. d) – n) poate atrage evacuarea imediată din capelă a familiei și a persoanelor participante la priveghi, până în ziua și la ora stabilite pentru începerea slujbei de înmormântare. 
Art. 39. Orice pagubă materială adusă capelei sau anexelor va fi suportată de către familia decedatului. 
Art. 40. (1) Constatarea și sancţionarea contravenţiilor săvârșite la prezentul regulament se face in conditiile O.G. nr. 2/12.07.2001 privind regimul juridic al contravenţilor, de către Politia Locala Blejoi, la sesizarea administratorului cimitirului, sau de alte persoane împuternicite de Primarul comunei Blejoi. 

CAP. VII - Prevederi finale
Art. 41. Prezentul regulament va fi adus la cunoştiința celor interesaţi prin afişare la capelă.
Art. 42. La predarea temporară a capelei, familia defunctului va semna prezentul proces-verbal de predare - primire în care li se vor aduce la cunoștință și își vor asuma respectarea prevederilor prezentului regulament si a regulilor de prevenire a incendiilor aplicabile în timpul priveghiului.
Art. 43. Administratorul răspunde de aplicarea prezentului regulament.
































                                                                                                                         Anexa
                                                                                            la Regulamentl de utilizare a Capelei Blejoi



Proces verbal de predare-primire
 Cladirea pentru ceremonii funerare (Capela) Blejoi

Încheiat astăzi, _________________,


Intre:
PRIMARIA BLEJOI, cu sediul in comuna Blejoi, sat Blejoi, Calea Buzau nr. 10, judetul Prahova, CIF 2845346, reprezentată de  _________________________________, in calitate de administrator al Cladirii pentru ceremonii funerare (Capela) Blejoi;
și:
Persoana fizică: ______________________________________________ , cu domiciliul in ________________________________________________________________________________, 
CNP ______________________, telefon _____________________  numit în continuare utilizator:

1. Utilizatorul a preluat temporar Cladirea pentru ceremonii funerare Blejoi (Capela) și va respecta Regulamentul de organizare si functionare al acesteia si regulile de prevenire și stingere a incendiilor.

2. Capela a fost predata utilizatorului la data de _________________, ora ______ si va fi predata administratorului la data de _____________, ora ______. 

3. Observatii: _______________________________________________________________
_______________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________

         		Am predat,			                      		Am primit,       
 
Nume si prenume ______________________	Nume si prenume  _______________________

Semnatura      ________________                             Semnatura      ________________

